open-index/open-wikipedia-markdown huggingface dataset:
Βίκτωρ Παγουλάτος

Ο **Διονύσιος – Βίκτωρ Παγουλάτος** (Αθήνα, 1923 - Αθήνα, 2005) ήταν Έλληνας ηθοποιός και σκηνοθέτης.
 
## Βιογραφία
Γεννήθηκε στην οδό Μητσαίων κοντά στην Ακρόπολη το 1923. Μεγάλωσε στα Εξάρχεια, περιοχή την οποία πάντα θεωρούσε γειτονιά του. Ήταν γόνος αστικής οικογένειας η οποία ήρθε στις αρχές του αιώνα από την Κεφαλλονιά. Η πρώτη επαφή με το θεατρικό περιβάλλον έγινε μέσω του θείου της μητέρας του και γνωστό παλαιό θεατρικό συγγραφέα και λόγιο Μπάμπη Άννινο. Αποφοίτησε από τη σχολή του Εθνικού Θεάτρου.

Εργάστηκε αρχικά ως ηθοποιός του Εθνικού και κατόπιν σε άλλους Θιάσους. Υιοθέτησε το δεύτερο όνομα του «Βίκτωρ», για να ξεχωρίζει από τον άλλο ηθοποιό και φίλο του Διονύση («Νιόνιο») Παγουλάτο. Παντρεύτηκε την Ηθοποιό Μέλπω Ζαρόκωστα με την οποία γνωρίστηκαν στον θίασο Λάμπρου Κωνσταντάρα 1957-8 και απέκτησαν ένα γιο τον Αλέξανδρο στα 1968. Από τη δεκαετία του ΄60 και μετά στράφηκε κυρίως στη σκηνοθεσία. Η πρώτη του σκηνοθεσία, μάλιστα,  ήταν στο Θέατρο «Γιώργου Παππά» στην οδό Σίνα με θιασάρχη τον «συνονόματο» Διονύση Παγουλάτο. 

Ως σκηνοθέτης είχε συνεργασίες με τους θιάσους Χατζίσκου-Νικηφοράκη, Έλσας Βεργή, Ρηγόπουλου – Αναλυτή, Γιάννη Γκιωνάκη, Δαδινόπουλου –Ευαγγέλου, Κατερίνας Γιουλάκη. Σκηνοθέτησε επίσης μέρος από τη σημαντική σειρά της ΕΡΤ «Το Θέατρο της Δευτέρας». Μια από τις τελευταίες του σκηνοθεσίες  συνέπεσε με  μια από τις τελευταίες θεατρικές εμφανίσεις της Ρένας Βλαχοπούλου σαν «Χαρτοπαίχτρα».
Μεγάλης σημασίας, και για τον ίδιο κυρίως, στάθηκε η επαφή του με τους νέους ηθοποιούς ως καθηγητής Υποκριτικής στις σχολές Κωνσταντινίδη, Μπίνα και «Ράμπα». Ήταν ένας σεμνός μελετητής της ανθρώπινης ψυχής και συμπεριφοράς. Πολλοί σημαντικοί σύγχρονοι ηθοποιοί  υπήρξαν μαθητές του όπως ο Γιάννης Μπέζος, Σωκράτης Αλαφούζος και άλλοι. Ήταν επίσης βαθύς γνώστης και λάτρης της κλασσικής μουσικής και του μελοδράματος ιδιαιτέρως, αλλά και φίλαθλος του Παναθηναϊκού. 

Απεβίωσε από καρκίνο το 2005 σε ηλικία 82 ετών.

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε ο Β. Παγουλάτος, ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες σκηνοθέτες
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες θεάτρου
Σπύρος Μπαλωμένος

Ο **Σπύρος Μπαλωμένος** (Αθήνα, 28 Φεβρουαρίου 1979
) είναι Έλληνας διεθνής πρώην παίκτης χειροσφαίρισης, και νυν προπονητής. Είναι απόφοιτος του τμήματος Επιστήμης φυσικής αγωγής και αθλητισμού του ΤΕΦΑΑ και κάτοχος διπλώματος Master Coach από την Ευρωπαϊκή ομοσπονδία χειροσφαίρισης. Αγωνίστηκε ως περιφερειακός (αριστερό ίντερ) έως την αποχώρησή του από την ενεργό δράση το 2016 στον Ιωνικό Νέας Φιλαδέλφειας από τον οποίο ξεκίνησε την καριέρα του.

## Καριέρα σε συλλόγους
* 1989-2002: Ιωνικός Νέας Φιλαδέλφειας(Ελλάδα)
* 2002-2004: Εσκιλστούνα Γκουίφ (Σουηδία)
* 2004-2006: Σάβεχοφ (Σουηδία)
* 2006-2008: Μέλσουνγκεν  (Γερμανία) 
* 2008-2009: Μπάλινγκεν (Γερμανία) 
* 2009-2010: Ντορμάγκεν (Γερμανία) 
* 2010-2011: Ρούναρ (Νορβηγία) 
* 2011-2012: Λέομπεν (Αυστρία) 
* 2012-2012 : Ίστρ (Γαλλία) 
* 2012-2013 : ΑΕΚ (Ελλάδα) 
* 2013-2014 : Τιρόλο Σβάτς  (Αυστρία)
* 2014-2015 : Ιωνικός Νέας Φιλαδέλφειας (Ελλάδα)

## Προπονητική σταδιοδρομία

* 2014-2015: Ιωνικός Α.Σ. Νέας Φιλαδέλφειας (Head coach Α2 Handball  League)
* 2017-2018: Πανελλήνιος Γυμναστικός Σύλλογος (Head coach A1 Handball League)
* 2019-2020: Αθλητική Ένωσις Κωνσταντινουπόλεως (coordinator Youth teams)
* 2020-2022: Α.Ε.Κ. (χειροσφαίριση ανδρών) (Co-Trainer Α1 Handball  League)
* 2022- σήμερα: JAGS Vöslau (Head coach HLA) 

## Τίτλοι και Διακρίσεις
* 2021: Κύπελλο Ευρωπαϊκής Ομοσπονδίας χειροσφαίρισης ανδρών Α.Ε.Κ. (χειροσφαίριση ανδρών)
* 2021: Κύπελλο Ελλάδος χειροσφαίρισης ανδρών Α.Ε.Κ. (χειροσφαίριση ανδρών)
* 2021: Πρωτάθλημα Ελλάδας χειροσφαίρισης ανδρών Α.Ε.Κ. (χειροσφαίριση ανδρών)
* 2013: Πρωτάθλημα Ελλάδας χειροσφαίρισης ανδρών Α.Ε.Κ. (χειροσφαίριση ανδρών)
* 2013: Κύπελλο Ελλάδος χειροσφαίρισης ανδρών ΑΕΚ
* 2005: Πρωτάθλημα Σουηδίας IK Sävehof
* 2005: 6η θέση στο Παγκόσμιο Πρωτάθλημα Ανδρών (Τυνησία)
* 2004: 6η θέση στους Θερινούς Ολυμπιακούς Αγώνες (Ελλάδα)
* 1999: Πρωτάθλημα Ελλάδας χειροσφαίρισης ανδρών Α.Σ. Ιωνικός Νέας Φιλαδέλφειας
* 1999: 8η θέση στο Παγκόσμιο Πρωτάθλημα Νέων (Κατάρ) 
* 1998: 7η θέση στο Ευρωπαϊκό Πρωτάθλημα Νέων (Ίνσμπρουκ) 
* 1997: 4η θέση στο Ευρωπαϊκό Πρωτάθλημα Εφήβων (Ταλίν) 

## Παραπομπές


## Εξωτερικοί σύνδεσμοι
*Προφίλ του Σπύρου Μπαλωμένου στο olympicwinners.gr

Κατηγορία:Αθλητές της εθνικής Ελλάδος χειροσφαίρισης
Κατηγορία:Χειροσφαιριστές ΑΕΚ
Κατηγορία:Έλληνες προπονητές χειροσφαίρισης
Κατηγορία:Προπονητές Πανελληνίου
Dogs of War (άλμπουμ των Saxon)

Το **Dogs of Wars** είναι το δωδέκατο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Αύγουστο του 1995 μέσω της δισκογραφικής εταιρείας "Virgin". Το "*Dogs of War*" έλαβε τις καλύτερες κριτικές από οποιοδήποτε άλλο δίσκο του συγκροτήματος, από το 1985 μέχρι το 1995. Στις 21 Φεβρουαρίου 2006 επανεκδόθηκε από την εταιρεία "Steamhammer", με δύο επιπλέον τραγούδια.

Οι πωλήσεις του ήταν ανάλογες με τα δύο προηγούμενα άλμπουμ των Saxon, χωρίς να καταφέρει να μπει στα τσαρτ της Μεγάλης Βρετανίας ή των Ηνωμένων Πολιτειών.

Αυτό ήταν το τελευταίο άλμπουμ του συγκροτήματος με τον κιθαρίστα Γκράχαμ Όλιβερ στη σύνθεση τους, αφού απολύθηκε με την κατηγορία ότι προσπάθησε να πουλήσει ηχογραφήσεις παλιότερων ζωντανών εμφανίσεων του συγκροτήματος, χωρίς οι υπόλοιποι να το γνωρίζουν. Αντικαταστάθηκε από τον Νταγκ Σκάρατ, ο οποίος συνεχίζει στους Saxon μέχρι σήμερα.

Οι στίχοι όλων των κομματιών του δίσκου, γράφτηκαν από τον τραγουδιστή Μπιφ Μπάιφορντ και τον ντράμερ Νάιτζελ Γκλόκλερ, ενώ τη μουσική συνέγραψαν όλοι οι μουσικοί του συγκροτήματος.

## Τραγούδια
# **Dogs of War** *(Byford, Glockler)* - 4:34
# **Burning Wheels** *(Byford, Glockler, Saxon)* - 4:10
# **Don't Worry** *(Byford, Glockler)* - 5:17
# **Big Twin Rolling (Coming Home)** *(Byford, Glockler, Saxon)* - 5:23
# **Hold On** *(Byford, Glockler)* - 4:31
# **The Great White Buffalo** *(Byford, Glockler)* - 5:52
# **Demolition Alley** *(Byford, Glockler)* - 6:09
# **Walking Through Tokyo** *(Byford, Glockler)* - 5:52
# **Give it all away** *(Byford, Glockler)* - 4:02
# **Yesterday's Gone** *(Byford, Glockler, Saxon)* - 3:45

## Θέσεις τσαρτ
***Dogs of War*** *(άλμπουμ)*

***Επίσημη κυκλοφορία: [[14 Αυγούστου]] [[1995]]***

## Τα μέλη των Saxon
Το *Dogs of War* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 1995
The Eagle Has Landed – Part II

Το **The Eagle Has Landed part II** είναι ένα διπλό, ζωντανά ηχογραφημένο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Virgin". Ο δίσκος αυτός, ηχογραφήθηκε κατά τη διάρκεια του ευρωπαϊκού κομματιού της περιοδείας για την προώθηση του δίσκου "*[[Dogs of War (Saxon album)|Dogs of War]]*", τον Δεκέμβριο του 1995.

Το "*The Eagle Has Landed part II*" ήταν ο πρώτος δίσκος τον οποίο ηχογράφησαν οι Saxon με τον κιθαρίστα Νταγκ Σκάρατ στη σύνθεση τους, ενώ στο κομμάτι "*Denim and Leather*" συμμετέχει ο βιρτουόζος κιθαρίστας Yngwie Malmsteen.

## Τραγούδια
***CD 1***

# **Intro / Warlord** *(Byford, Glockler)* - 2:15
# **Dogs of War** *(Byford, Glockler)* - 4:53
# **Forever Free** *(Byford, Oliverm Quinn)* - 4:53
# **Requiem** *(Saxon)* - 5:49
# **Crusader** *(Byford, Sawson, Oliver, Quinn, Gill)* - 6:03
# **Light in the Sky** *(Byford, Johnson, Quinn)* - 4:20
# **Iron Wheels** *(Byford, Glockler)* - 4:13
# **Ain't Gonna Take it** *(Byford, Oliver, Carter, Glockler)* - 4:59
# **Crash Drive** *(Saxon)* - 4:19
# **Refugee** *(Saxon)* - 6:05

***CD 2***

# **Solid Ball of Rock** *(Tchaichovsky, Broadbent)* - 4:52
# **Great White Buffalo** *(Byford, Glockler)* - 6:35
# **The Eagle Has Landed** *(Byford, Dawson, Oliver, Quinn)* - 7:44
# **Princess of the Night** *(Byford, Dawson, Oliver, Quinn, Gill)* - 5:14
# **Can't Stop Rockin' ** *(Byford, Quinn)* - 4:22
# **Denim and Leather** *(Byford, Dawson, Oliver, Quinn, Gill)* - 6:39
# **Wheels of Steel / Demolition Alley** *(Saxon)* - 12:54

## Τα μέλη των Saxon
Το *The Eagle Has Landed – Part II* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 1996
Αδρανής

Γενικά ο όρος **αδρανής**, ή **αδρανές** χαρακτηρίζει οτιδήποτε που υπό κανονικές συνθήκες δεν παρουσιάζει καμία δράση, ενέργεια. Ο όρος χρησιμοποιείται ευρύτατα ως προσδιορισμός ή ιδιότητα σχεδόν απ΄ όλες τις επιστήμες και όχι μόνο, όπως π.χ. στη Χημεία, τη Φυσική, τα Μαθηματικά, την Ηφαιστειολογία, την Τεχνολογία μέχρι ακόμα και στις Κοινωνικές ή Συμπεριφορικές επιστήμες και την πολιτική. Χαρακτηριστικά παραδείγματα χρήσης του όρου είναι:
*Αδρανή αέρια
*Αδρανή κράματα
*Αδρανή υλικά
*Αδρανή φυτοφάρμακα
*Αδρανής μάζα
*Αδρανής νόμος
*Αδρανής ατμόσφαιρα
*Αδρανής πληθυσμός
*Αδρανές ηφαίστειο
*Αδρανές σύστημα πλοήγησης
*Αδρανή πυρομαχικά κ.ά.

Ετυμολογικά ο όρος προέρχεται από το "*α*" (στερητικό) + το ρήμα "*δραίνω*" (δρω), παράγωγο του οποίου είναι η *αδράνεια* και *αδρανώ*. Στην αρχαία ελληνική γλώσσα ο όρος αυτός προσδιόριζε τον αδύναμο, τον ασθενικό. Στις νεοελληνικές εκφράσεις π.χ. "*έμεινε αδρανής*", αποδίδεται με τις έννοιες του άπρακτου, ακίνητου, ανύπαρκτου, νωχελικού, ακόμα και του πλασματικού.

## Δείτε επίσης

* Αδρανοποίηση

Κατηγορία:Χημικές ιδιότητες
Κατηγορία:Κατάσταση της ύλης
Κατηγορία:Χημικές αντιδράσεις
Κατηγορία:Εκφράσεις
Νικόλαος Νέσιος

Ο **Νικόλαος Νέσιος** ή Νέσιας ήταν σπουδαίος οπλαρχηγός Μακεδονομάχος από τα Μεγάλα Λιβάδια Παιονίας της περιφερειακής ενότητας Κιλκίς.

## Βιογραφικά στοιχεία
Ο Νικόλαος Νέσιος ή Νέσιας γεννήθηκε στα τέλη του 19ου αίωνα στα Μεγάλα Λιβάδια Παιονίας της περιφερειακής ενότητας Κιλκίς. Συγκρότησε ήδη από το 1904 ένοπλο σώμα του οποίου τέθηκε επικεφαλής. Αρχικά συνεργάστηκε με τον Γ. Κακουλίδη (Δράγα), καθώς και με τον καπετάν Αυγέρη (Παπαδόπουλο), πατέρα του Μάρκου Αυγέρη. Τον Οκτώβριο του 1905 σε κοινή επιχείρηση με τους Γ. Κακουλίδη και καπετάν Αυγέρη, οι Έλληνες κυκλώθηκαν από Οθωμανικό στρατιωτικό απόσπασμα και συνελήφθησαν. Στη δίκη που ακολούθησε στη Γευγελή, οι Μακεδονομάχοι απαλλάχτηκαν μετά από παρέμβαση του Ελληνικού προξενείου Θεσσαλονίκης και του Γευγελιώτη ιερέα παπα-Λεόντιου. Στη συνέχεια, συνεργάστηκε με τους συγχωριανούς του, οπλαρχηγούς Στέργιο Ναούμ, Αναστάσιο Μπέλλη Κουλίνα και Νικόλαο Νταβέλη. Το 1906 στη *Μάχη της Βάλια Σιάκα*, μεταξύ Λιβαδίων και Όσσιανης (Αρχαγγέλου), συνελήφθη μαζί με άλλους Μακεδονομάχους από τις Οθωμανικές αρχές και φυλακίστηκε στο Επταπύργιο της Θεσσαλονίκης. Το 1908 με την επανάσταση των Νεοτούρκων χορηγήθηκε γενική αμνηστία και απελευθερώθηκε.

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Softphone

Το **softphone** είναι ένα πρόγραμμα υπολογιστή για την πραγματοποίηση κλήσεων μέσω Διαδικτύου, χρησιμοποιώντας έναν υπολογιστή γενικής κλήσης και όχι hardware προοριζόμενο ειδικά για το σκοπό αυτό. Συχνά τα softphones σχεδιάζονται να συμπεριφέρονται σαν τα παραδοσιακά τηλέφωνα, εμφανίζοντας την εικόνα ενός παραδοσιακού τηλεφώνου, με οθόνη και πλήκτρα, με τα οποία  μπορεί να αλληλεπιδρά ο χρήστης.  Το softphone χρησιμοποιείται συνήθως με ακουστικό συνδεμένο στην κάρτα ήχου του υπολογιστή, ή με τηλέφωνο USB.

## Εφαρμογές
Κοιτάξτε το θέμα Σύγκριση προγραμμάτων VoIP 

## Πρωτόκολλα επικοινωνίας
 
Για να είναι δυνατή η επίτευξη της επικοινωνίας και τα δύο τερματικά σημεία που επικοινωνούν,  πρέπει να έχουν το ίδιο πρωτόκολλο επικοινωνίας και τουλάχιστον ένα κοινό *ακουστικό κωδικοποιητή-αποκωδικοποιητή ([[codec]])*.
Πολλοί πάροχοι της υπηρεσίας, χρησιμοποιοιούν το Πρωτόκολλο έναρξης περιόδου (SIP), το  οποίο έχει προτυποποιηθεί από την IETF. Το Skype το οποίο είναι μια δημοφιλής υπηρεσία, χρησιμοποιεί δικό του ιδιωτικό πρωτόκολλο, ενώ το Google Talk βασίζεται στο Extensible Messaging and Presence Protocol (XMPP). Μερικά softphones υποστηρίζουν επίσης το πρωτόκολλο 
Inter-Asterisk eXchange  (IAX), το οποίο υποστηρίζεται από την δημοφιλή εφαρμογή ανοικτού κώδικα, Asterix.

## Χαρακτηριστικά
Ένα τυπικό softphone παρέχει τις συνηθισμένες τηλεφωνικές λειτουργίες (DND, Mute, DTMF, Flash, Hold, Transfer κ.λ.π.)  και συχνά επιπλέον.
## Απαιτήσεις
Τυπικά, για την πραγματοποίηση μιας κλήσης μέσω internet, απαιτούνται τα εξής:
* Ένας Η/Υ με μικρόφωνο και μεγάφωνο ή ακουστικά, ή με τηλέφωνο USB
* Αξιόπιστη υψηλής ταχύτητας γραμμή internet,όπως γραμμή DSL, η καλωδιακή υπηρεσία.
* Λογαριασμό σε πάροχο τηλεφωνικής υπηρεσίας μέσω Διαδικτύου ή πάροχο IP PBX.

## Δείτε επίσης
*IP Phone
*Auto dialer
*VoIP
*Mobile VoIP
*Videophone
*Computer Telephony Integration
*List of SIP software
*Comparison of VoIP software

## Αναφορές
Ubuntu Documentation - SoftPhone

Κατηγορία:Λογισμικό VoIP
Σκοποβολή στους Θερινούς Ολυμπιακούς Αγώνες 1896 – 25 μέτρα πιστόλι ταχείας βολής ανδρών

Το **πιστόλι ταχείας βολής ανδρών από απόσταση 25 μέτρων** ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε στις 11 Απριλίου 1896 στο σκοπευτήριο της Καλλιθέας.

[thumb|right|230px|Οι σκοπευτές [Ιωάννης Φραγκούδης (κέντρο) και Γεώργιος Ορφανίδης (δεξιά).]]
## Σύνοψη αγωνίσματος
Με τους αδερφούς Πέιν να μην έχουν δικαίωμα συμμετοχής στο αγώνισμα επειδή οι κριτές έκριναν πως τα όπλα τους δεν είχαν το απαιτούμενο διαμέτρημα, στον αγώνα έλαβαν μέρος μόλις τέσσερις αθλητές από τρεις χώρες. Κάθε σκοπευτής έριξε συνολικά 30 βολές (χωρισμένες σε πέντε γύρους των έξι βολών ο κάθε ένας) σε στόχο που βρισκόταν 25 μέτρα μακριά.

Οι δύο έλληνες συμμετέχοντες, Ιωάννης Φραγκούδης και Γεώργιος Ορφανίδης, εκμεταλλεύθηκαν την απουσία των Αμερικανών και κέρδισαν τις δύο πρώτες θέσεις. Ο Φραγκούδης συγκέντρωσε συνολικά 344 βαθμούς έχοντας 23 χτυπήματα στον στόχο, ενώ ο Ορφανίδης συγκέντρωσε 249 βαθμούς με 20 χτυπήματα στον στόχο. Στην τρίτη θέση έμεινε ο Χόλγκερ Νίλσεν από τη Δανία, για τον οποίο παραμένουν άγνωστα τα αποτελέσματα των βολών του, ενώ ο Βρετανός Σίδνεϋ Μέρλιν δεν τερμάτισε τον αγώνα.

## Τελική κατάταξη

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

Πιστόλι
Αδρανές αέριο

Γενικά ως **αδρανή αέρια** χαρακτηρίζονται τα αέρια εκείνα που υπό κανονικές συνθήκες παρουσιάζουν μηδενική μέχρι ελάχιστη αντιδραστικότητα, δηλαδή δεν προκαλούν, αλλά ούτε και συμμετέχουν σε χημική αντίδραση, παραμένοντας έτσι αδρανή, εξ ου και ο προσδιορισμός τους. Αυτό οφείλεται στην πληρότητα ηλεκτρονίων στην εξωτερική στιβάδα του ατόμου τους. 
Στην κατηγορία αυτή υπάγονται τα ευγενή αέρια, καλούμενα αρχικά ως αδρανή και επιπρόσθετα το άζωτο καθώς και το διοξείδιο του άνθρακα, υπό ειδικές συνθήκες.

Τα αδρανή αέρια χρησιμοποιούνται ευρύτατα στη Χημεία, τη Φυσική, τη Βιομηχανία, τη τεχνολογία, στις μεταφορές επικίνδυνων φορτίων, στη πυροπροστασία, τη διατήρηση τροφίμων κ.λπ. κυρίως ως ενδιάμεσα μονωτικά υλικά προς αποφυγή χημικών αντιδράσεων ή ελέγχου της θερμότητας των εξώθερμων αντιδράσεων.  
Μεγαλύτερη χρήση αδρανών αερίων παρουσιάζουν κυρίως το άζωτο, το διοξείδιο του άνθρακα, το αργό και το ήλιο.

Τα αδρανή αέρια ανακάλυψε πρώτος ο Βρετανός (Σκωτσέζος) χημικός Ουίλιαμ Ράμσεϊ (Sir William Ramsay) (1852-1916) το Καλοκαίρι του 1894 δίνοντας τις ονομασίες αυτών εκ της ελληνικής γλώσσας ξεκινώντας από το Αργό. Στη συνέχεια με τη συνεργασία του Μόρις Τράιβερς ανακάλυψε το νέον, το κρυπτό και το ξένο. Για την επιτυχία του αυτή του απενεμήθη το Βραβείο Νόμπελ Χημείας το 1904 "*σε αναγνώριση των υπηρεσιών του στην ανακάλυψη των αδρανών αερίων στοιχείων στον αέρα*".

## Δείτε επίσης
* Αδρανοποίηση
* Γεννήτρια αδρανούς αερίου
* Γεννήτρια αζώτου

## Πηγές
* Εγκυκλοπαίδεια Πάπυρος Larousse Britannica τομ.2ος, σελ.353.

Κατηγορία:Αέρια
Κατηγορία:Ευγενή αέρια
Κατηγορία:Χημικές αντιδράσεις
Σκοποβολή στους Θερινούς Ολυμπιακούς Αγώνες 1896

Στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** διεξήχθησαν πέντε αγωνίσματα **[[σκοποβολή]]ς** ανδρών. Διοργανώθηκαν από την υπo-επιτροπή Σκοποβολής στο σκοπευτήριο της Καλλιθέας. Συνολικά, 61 αθλητές από επτά χώρες έλαβαν μέρος στους αγώνες που διεξήχθησαν το διάστημα 8-12 Απριλίου 1896.

## Πρόγραμμα

## Συμμετέχουσες χώρες
Οι επτά χώρες που συμμετείχαν είναι οι εξής (σε παρένθεση ο αριθμός των αθλητών):

* 20px|border|Γαλλία Γαλλία (1)
*  (3)
*  (1)
* 20px|border|Ελλάδα Ελλάδα (50)
* 20px|border|Ηνωμένες Πολιτείες Ηνωμένες Πολιτείες (3)
* 20px|border|Ιταλία Ιταλία (1)
*  Μεγάλη Βρετανία (2)

## Σύνοψη αποτελεσμάτων
[thumb|right|200px|Οι σκοπευτές [Παντελής Καρασεβδάς|Καρασεβδάς, Φραγκούδης και Ορφανίδης.]]
Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

## Πίνακας μεταλλίων
[150px|thumb|right|Ο [Βίγκο Γιένσεν]]

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

## Εξωτερικοί σύνδεσμοι
* Αγώνες Βολής εν Αθήναις (1896) Ο κανονισμός οι διατάξεις και το πρόγραμμα των αγώνων, στη Βικιθήκη.


Κατηγορία:Διοργανώσεις σκοποβολής στην Αθήνα
Στέργιος Γκούτας

Ο **Στέργιος Γκούτας** ήταν σπουδαίος οπλαρχηγός Μακεδονομάχος από το Μεσολούρι Γρεβενών..

## Βιογραφικά στοιχεία
Ο Στέργιος Γκούτας γεννήθηκε στα τέλη του 19ου αιώνα στο Μεσολούρι Γρεβενών. Ήταν γιος του κλεφταρματολού Κωνσταντίνου Γκούτα και αδερφός του επίσης Μακεδονομάχου Θεόδωρου Γκούτα. Σε μικρή ηλικία εγκαταστάθηκε με την οικογένειά του στον Τύρναβο, καθώς ο πατέρας του αποφάσισε να μεταφέρει εκεί την οικογένεια για λόγους ασφαλείας. Αρχικά συμμετείχε στο σώμα του πατέρα του, Κωνσταντίνου Γκούτα που έδρασε από το 1904 στα Καστανοχώρια του Βοΐου και των Οντρίων. Στη συνέχεια συγκρότησε δική του αυτόνομη ένοπλη ομάδα, της οποίας τέθηκε επικεφαλής. Στην ομάδα αυτή συμμετείχε και ο αδελφός του Θεόδωρος. Συνεργάζονταν το επόμενο διάστημα με τα σώματα του πατέρα του και του Σ. Δούκα (Μάλιου), τόσο στην Επιχείρηση της Ζαγορίτσανης, όσο και στις μάχες *του [[Πετροπουλάκι Καστοριάς|Εζερετσίου (Πετροπουλακίου)]]* (30 Απριλίου 1905) κατά Βουλγάρων κομιτατζήδων, *της [[Καστανόφυτο Καστοριάς|Οσνίτσανης (Καστανόφυτου)]]* (πρώτη) στις 13 Ιουνίου 1905, κατά Βουλγάρων κομιτατζήδων, *του Παλιοκριμνίου*, κοντά στο Πολυκάστανο Κοζάνης (15 Ιουλίου 1905), *της [[Πέτρα Μούκα|Πέτρας Μούκα]]* του Γράμμου (27 Ιουλίου 1905) κατά Οθωμανικών στρατιωτικών αποσπασμάτων και *της [[Καστανόφυτο Καστοριάς|Οσνίτσανης (Καστανόφυτου)]]* (δεύτερη), στις 24 Αυγούστου 1905, κατά των ομάδων των κομιτατζήδων Μήτρο Βλάχο και Κωνσταντίνο Κυριάζο.

Συμμετείχε επίσης στον Α΄ Βαλκανικό Πόλεμο, ως εθελοντής στα σώματα των Μακεδονομάχων. Διακρίθηκε στη Μάχη του Μπιζανίου, όπου και έχασε τη ζωή του.

## Παραπομπές


Κατηγορία:Μακεδονομάχοι
Κατηγορία:Ιστορία των Γρεβενών
Κατηγορία:Έλληνες στρατιωτικοί των Βαλκανικών Πολέμων
Πανεπιστήμιο του Μάρμπουργκ

Το **Πανεπιστήμιο του Μάρμπουργκ**, ή ορθότερα «Φιλίππειο Πανεπιστήμιο του Μάρμπουργκ» (γερμ.: *Philipps-Universität Marburg*) είναι δημόσιο ανώτατο εκπαιδευτικό και ερευνητικό ίδρυμα που εδρεύει στην ομώνυμη πόλη του κρατιδίου της Έσσης. Είναι το αρχαιότερο προτεσταντικό Πανεπιστήμιο στον κόσμο με έτος ίδρυσης το 1527. Σήμερα αποτελεί κρατικό πανεπιστήμιο, χωρίς θρησκευτικές υπαγωγές ή προσανατολισμούς.

## Ιστορία
thumb|200px|right|Το Παλιό Πανεπιστήμιο
Το Πανεπιστήμιο ιδρύθηκε στις 30 Μαϊου του 1527 από τον Φίλιππο Α΄ λαντγκράβο (μαρκήσιο) της Έσσης και ήταν το σημαντικότερο εκπαιδευτικό ίδρυμα του άλλοτε πριγκιπάτου της Έσσης. Ξεκίνησε τη λειτουργία του με 10 καθηγητές και 90 φοιτητές, εγγεγραμμένους σε 4 σχολές: τη θεολογική, τη νομική, την ιατρική και τη φιλοσοφική. Η Σχολή Χημείας του Μάρμπουργκ θεωρείται η αρχαιότερη του κόσμου με δεδομένο ότι ιδρύθηκε το 1609, όπως και η έδρα της ρομανικής φιλολογίας, που ιδρύθηκε το 1606.

Σήμερα είναι ένα από τα σημαντικότερα πανεπιστήμια του σύγχρονου γερμανικού κράτους , με περίπου 23.000 εγγεγραμμένους φοιτητές, μεταξύ των οποίων  περίπου 3000 αλλοδαποί από περισσότερες από 120 χώρες, ενώ το σύνολο των εργαζομένων σ' αυτό υπολογίζεται σε 4.500 άτομα. Σημαντικότερες σχολές του Πανεπιστημίου, με ιδιαίτερη φήμη, είναι η Ιατρική και η Φιλοσοφική Σχολή.

## Οργάνωση
Το Πανεπιστήμιο διαθέτει τις εξής  σχολές (τμήματα) :
* Νομική
* Οικονομικών Επιστημών και Διοίκησης Επιχειρήσεων
* Κοινωνικών Επιστημών και Φιλοσοφίας
* Ψυχολογίας
* Προτεσταντικής Θεολογίας
* Ιστορίας και Πολιτισμικών Σπουδών
* Φιλολογίας και Τεχνών
* Ξένων Γλωσσών και Φιλολογιών
* Μαθηματικών και Πληροφορικής
* Φυσικής
* Χημείας
* Φαρμακευτική
* Βιολογίας
* Γεωγραφίας
* Ιατρική
* Παιδαγωγική

## Γνωστοί διδάξαντες και απόφοιτοι
* Αδελφοί Γκριμ
* Μάρτιν Χάιντεγκερ
* Ντενί Παπέν
* Ρόμπερτ Μπούνσεν
* Έντουαρντ Τσέλλερ
* Βαλέριους Κόρντους
* Ρούντολφ Μπούλτμαν
* Άλφρεντ Βέγκενερ
* Χοσέ Ορτέγα ι Γκασέτ
* Γιούργκεν Χάμπερμας
* Μιχαήλ Λομονόσοφ
* Μπορίς Παστερνάκ
* Χάνα Άρεντ
* Καρλ Μπαρτ
* Χανς Γκέοργκ Γκαντάμερ
* Έρνστ Κασσίρερ
* Αύγουστος Χάιζενμπεργκ
* Ουλρίκε Μάινχοφ
* Κωνσταντίνος Σημίτης
* Κιμ Χουάνγκ-σικ

### Βραβευθέντες με Νόμπελ
* Έμιλ φον Μπέρινγκ (Ιατρικής, 1901)
* Καρλ Φέρντιναντ Μπράουν (Φυσικής, 1909)
* Άλμπρεχτ Κόσελ (Ιατρικής, 1910)
* Χανς Φίσερ (Χημείας, 1930)
* Ότο Λέβι (Ιατρικής, 1936)
* Άντολφ Μπούτεναντ (Χημείας, 1939)
* Ότο Χαν (Χημείας, 1944)
* Καρλ Τσίγκλερ (Χημείας, 1963)
* Γκέοργκ Βίτιγκ (Χημείας, 1979)

## Παραπομπές


## Εξωτερικοί σύνδεσμοι

* Επίσημος δικτυακός τόπος
* Συλλογές και μουσεία του Πανεπιστημίου
* Ιστορικό δωμάτιο κράτησης (Karzer)

Μαρμπουργκ
Κατηγορία:Έσση
Η ντυμένη μάχα

Η ***ντυμένη μάχα*** (Ισπανικά: ***La maja vestida***) είναι μια ελαιογραφία που φιλοτέχνησε ο Ισπανός ζωγράφος και χαράκτης Φρανθίσκο Γκόγια την περίοδο 1807-1808. Μαζί με το  «ταίρι» του, τον πίνακα  ***[[Η γυμνή μάχα]]*** (***La maja desnuda***) (1797-1800), βρίσκεται στο Μουσείο ντελ Πράδο. Ο όρος *[[μάχα]]* αποτελούσε κοινή ονομασία για τους Ισπανούς της εποχής, για τους άνδρες (μάχο) και για τις γυναίκες (μάχα), χαμηλών κοινωνικών τάξεων που ξεχώριζαν με το εξεζητημένο ντύσιμό τους και τους τρόπους τους, του οποίους απεικόνιζε συχνά ο Γκόγια στα έργα του.
[295px|thumb|'''[Η γυμνή μάχα*', μία από τις διασημότερες απεικονίσεις της γυναικείας ομορφιάς στη δυτική τέχνη (ελαιογραφία σε μουσαμά, 98 × 191 εκ., 1797-1800, Μουσείο ντελ Πράδο, Μαδρίτη)]][[Αρχείο:Las majas.jpg|thumb|200px|left|Η *γυμνή μάχα* (*La maja desnuda*)και η *ντυμένη μάχα* (La maja vestida) στο Μουσείο ντελ Πράδο]]
==Το έργο==
Παλαιότερα υπήρχε η, λανθασμένη, αντίληψη πως η εικονιζόμενη είναι η Δούκισσα της Άλμπα. Επίσης έχει εκφραστεί η άποψη ότι ίσως είναι η Pepita Tudó, που ήταν ερωμένη του [[Μανουέλ ντε Γοδόι|Γοδόι]] από το [[1797]]. Η κοπέλα είναι ξαπλωμένη πάνω στο ντιβάνι από πράσινο βελούδο, με μεταξωτά μαξιλάρια και ένα κεντημένο σεντόνι, σχηματίζοντας μία διαγώνιο. Η πρωταγωνίστρια εκτίθεται με τα χέρια ανασηκωμένα πίσω από το κεφάλι και κοιτάζει άμεσα τον θεατή.

==Ιστορικά στοιχεία==
Πιθανότατα, αμέσως μετά την ολοκλήρωση της *γυμνής μάχα*, ο Γοδόι παρήγγειλε στον Γκόγια τη *ντυμένη μάχα*, έτσι ώστε να δείχνει στους καλεσμένους του είτε τον έναν πίνακα είτε τον άλλον, ανάλογα με την ιδιότητά τους και με τις απόψεις τους περί ηθικής. Η παλαιότερη καταγεγραμμένη αναφορά στο έργο εντοπίζεται στην απογραφή της ιδιοκτησίας του Γοδόι - στην απογραφή συμπεριλαμβάνεται και η *γυμνή μάχα* - που έκανε ο Frédéric Quillet, πράκτορας του Χοσέ Βοναπάρτη το [[1808]]. Αργότερα, το [[1813]], οι δύο γυναίκες περιγράφονται ως τσιγγάνες, στην απογραφή της ιδιοκτησίας του Γοδόι που κατασχέθηκε από τον βασιλιά Φερνάντο VII. Από το 1808 έως το 1813 το έργο βρισκόταν στην Ακαδημία Καλών Τεχνών του Σαν Φερνάνντο αλλά οι δύο πίνακες, *Η γυμνή μάχα* και *Η ντυμένη μάχα'' κατασχέθηκαν μέχρι το 1836  και τον Νοέμβριο του 1814 Ο Γκόγια κλήθηκε από την Ιερά Εξέταση σε απολογία για τη «γυμνή γυναίκα στο κρεβάτι» που είχε ζωγραφίσει. Η υπόθεση τελικά θα «κουκουλωθεί» - πιθανώς χάρη σε παρέμβαση του Antonio Maria Galarza, μέλους του συμβουλίου της Ιεράς Εξέτασης και συγγενή της πεθεράς του γιου του, Χαβιέ - αλλά από τότε η Ιερά Εξέταση θα παρακολουθεί στενά τις κινήσεις και τις καλλιτεχνικές δραστηριότητες του εβδομηντάχρονου πλέον Γκόγια. Το 1836 ο πίνακας επέστρεψε στην Ακαδημία Καλών Τεχνών του Σαν Φερνάνντο όπου και παρέμεινε μέχρι το 1901. Το έτος αυτό το έργο θα μεταφερθεί στο Μουσείο ντελ Πράδο, όπου βρίσκεται μέχρι σήμερα.

## Παραπομπές


Κατηγορία:Έργα ζωγραφικής του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Δεύτερη Σύνοδος της Λυών

:*Η [[Πρώτη Σύνοδος της Λυών]], η Δέκατη Τρίτη Οικουμενική Σύνοδος, έλαβε χώρα το 1245.*

Η **Δεύτερη Σύνοδος της Λυών** ήταν η δέκατη τέταρτη οικουμενική σύνοδος της Ρωμαιοκαθολικής Εκκλησίας, συγκλήθηκε στις 31 Μαρτίου 1272 και διεξήχθη στη Λυών, στη Γαλλία, το 1274. Ο Πάπας Γρηγόριος Ι΄ προέδρευσε στη σύνοδο, καλούμενος να δράσει με δέσμευση από τον Βυζαντινό αυτοκράτορα Μιχαήλ Η΄ για να επανενώσει την Ανατολική εκκλησία με την Δυτική. Την σύνοδο παρακολούθησαν πεντακόσιοι επισκόποι, εξήντα ηγούμενοι και περισσότεροι από χίλιοι ιεράρχες ή οι αντιπρόσωποί τους, ανάμεσα στους οποίους ήταν οι αντιπρόσωποι των πανεπιστημίων. Εξαιτίας του μεγάλου αριθμού ακροατών, αυτοί που είχαν έρθει στη Λυών χωρίς να έχουν ειδικά προσκληθεί «*πήραν άδεια να αναχωρήσουν με τις ευχές του Θεού*» και του Πάπα. Μεταξύ των συμμετεχόντων στη σύνοδο ήταν ο Ιάκωβος Α΄ της Αραγωνίας, ο πρέσβης του Αυτοκράτορα Μιχαήλ Η΄ Παλαιολόγου με μέλη του Ελληνικού κλήρου και οι πρέσβεις του Αμπάκα Χαν του Ιλχανάτου. Ο Θωμάς Ακινάτης είχε κληθεί στη σύνοδο, αλλά πέθανε καθ' οδόν στο Φροζινόνε. Ο Μποναβεντούρε ήταν παρών στις πρώτες τέσσερις συνεδριάσεις, αλλά πέθανε στη Λυών στις 15 Ιουλίου.

Επιπλέον της Αραγωνίας, την οποία εκπροσωπούσε προσωπικά ο Ιάκωβος, αντιπρόσωποι των βασιλέων της Γερμανίας, της Σκωτίας, της Αγγλίας, της Γαλλίας και της Σικελίας ήταν επίσης παρόντες, ενώ απεσταλμένοι εκπροσωπούσαν τα βασίλεια της Νορβηγίας, της Σουηδίας, της Ουγγαρίας, της Βοημίας, του «βασιλείου της Δακίας» και του δουκάτου της Πολωνίας.

## Σημειώσεις


## Αναφορές
*
*

## Εξωτερικοί σύνδεσμοι
*''Catholic Encyclopedia'': "Lyon, Second Council of"
* Norman P. Tanner, editor ''Decrees of the Ecumenical Councils'', Second Council of Lyon: *Zelus fidei* and the conciliar constitutions, including the three post-conciliar constitutions
*Second Council of Lyon

Κατηγορία:Οικουμενικές Σύνοδοι
Κατηγορία:Χριστιανισμός στη Γαλλία
Κατηγορία:Λυών
Βαρωνία των Καλαβρύτων

Η **Βαρωνία των Καλαβρύτων** ήταν μεσαιωνικό κρατίδιο (1209 - 1295), που ιδρύθηκε ως υποτελές στο Πριγκιπάτο της Αχαΐας. Πρωτεύουσα της Βαρωνίας ήταν η μεγαλύτερη πόλη του φέουδου, τα Καλάβρυτα, από τα οποία πήρε και το όνομά της.
  
Το 1209 με την ίδρυση από τον Γουλιέλμο Σαμπλίτη του Πριγκιπάτου της Αχαΐας, το νέο κράτος χωρίστηκε σε φέουδα, Βαρωνίες και τιμάρια, που δόθηκαν σε ιππότες. Η υψηλή Βαρωνία των Καλαβρύτων δόθηκε στον Φράγκο ιππότη Όθωνα του Τουρναί (Othon de Tournay) με 12 τιμάρια. 

Η βαρωνία ήταν ορεινή και συνόρευε με τις βαρωνίες της Άκοβας, της Χαλανδρίτσας και της Βοστίτσας. Ο Οθων έχτισε κάστρο-κατοικία μετά τα σημερινά Καλάβρυτα προς το χιονοδρομικό κέντρο, ερείπια του οποίου διασώζονται και σήμερα, γνωστό ως Κάστρο των Καλαβρύτων ή Κάστρο της Ωριάς. Μετά τον Όθωνα, βαρώνος ήταν ο γιος του Γοδεφρείδος ντε Τουρναί (Geoffroy de Tournay)(1263-1278). Η Βαρωνία καταλήφθηκε από τον βυζαντινό στρατό την περίοδο βαρονίας του Γοδεφρείδου, μετά την ήττα των Φράγκων στη Μάχη της Πελαγονίας, που ήταν η αφετηρία για τη σταδιακή ανακατάληψη των χαμένων βυζαντινών εδαφών. Τον τίτλο του βαρώνου των Καλαβρύτων έφερε τιμητικά και ο γιος του Γοδεφρείδου,Ιωάννης ντε Τουρναί, που υπήρξε παράλληλα και βαρώνος της Γρίτσενας. Σύμφωνα με τον A. Bon, μετά την ανακατάληψη των Καλαβρύτων από τους βυζαντινούς η βαρωνία της Γρίτσενας πέρασε στα χέρια των βαρώνων των Καλαβρύτων ως αποζημίωση για τα εδάφη που έχασαν.

## Παραπομπές


## Πηγές
* ''Chroniques greco-romanes: inedites ou peu connues avec notes et tables genealogiques'' / par Charles Hopf. -- Berlin : Weidmann, 1873.
* Γεώργιος Παπανδρέου, *[http://anemi.lib.uoc.gr/metadata/c/4/9/metadata-425-0000087.tkl Αζανιάς, ήτοι Αρχαιολογική πραγματεία πασών των Αρχαίων πόλεων της Αρκαδικής Αζανίδος μετά των περιχώρων αυτών και ιστορικαί περιπαίτειαι μέχρι των καθ' ημάς χρόνων]*, Εκ του Τυπογραφείου της εφημ. "Ηλείας" Γεωργ. Ε. Δημητριάδου, Εν Πύργω 1886
* ''Χρονικό του Μορέως'', από τα Google books

Β
Το Ημερολόγιο ενός Σπασίκλα (βιβλίο)

***Το Ημερολόγιο ενός Σπασίκλα*** (αγγλ.: *Diary Of A Wimpy-Kid*)  είναι ένα μυθιστόρημα ρεαλιστικής φαντασίας και αποτελεί το πρώτο βιβλίο της σειράς βιβλίων *[[Το Ημερολόγιο ενός Σπασίκλα]]*, γραμμένο από τον Τζεφ Κίνι ο οποίος επίσης το εικονογράφησε. Το βιβλίο αφηγείται την ζωή ενός παιδιού ονόματι Γκρεγκ Χέφλι που πηγαίνει στο γυμνάσιο και αλλάζουν όλες οι συνήθειες που είχε πριν πάει. Στις Ηνωμένες Πολιτείες κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
«Μια μέρα θα γίνω διάσημος! Αλλά για την ώρα είμαι ακόμη στο γυμνάσιο μαζί με ένα μάτσο βλαμμένους.» Το να είσαι μικρός είναι φρίκη ώρες ώρες. Και κανένας δεν το γνωρίζει καλύτερα από τον Γκρεγκ Χέφλι που βρίσκεται ξαφνικά στο γυμνάσιο, όπου μικροκαμωμένα πιτσιρίκια μοιράζονται τους διαδρόμους του σχολείου με μαντραχαλάδες, οι οποίοι έχουν κιόλας αρχίσει να ξυρίζονται. Στο Ημερολόγιο ενός Σπασίκλα, ο συγγραφέας και εικονογράφος Τζεφ Κίνι μας συστήνει έναν απροσδόκητο ήρωα. Και όπως γράφει κι ο Γκρεγκ στο ημερολόγιό του: Μην περιμένετε να δείτε τίποτε "Αγαπημένο μου ημερολόγιο", αυτό, και "Αγαπημένο μου ημερολόγιο", εκείνο, εντάξει; Ευτυχώς για εμάς, αυτό που ο Γκρεγκ λέει πως δε θα το κάνει και αυτό που, τελικά, κάνει είναι δύο εντελώς διαφορετικά πράγματα.

## Ιστορικό
Το 2004, η ιστοσελίδα FunBrain και ο Τζεφ Κίνι κυκλοφόρησαν την online εκδοχή του Ημερολόγιο ενός Σπασίκλα, με 217 σελίδες. Στον δικτυακό τόπο γινόντουσαν καθημερινά αναρτήσεις μέχρι τον Ιούνιο του 2005. Το βιβλίο έγινε αμέσως επιτυχία και η ηλεκτρονική έκδοση έλαβε περίπου 20 εκατομμύρια προβολές ως το 2007. Πολλοί διαδικτυακοί αναγνώστες ζήτησαν μια τυπωμένη έκδοση. Ο Jeff Kinney συμφώνησε και το 2007, τo Ημερολόγιο ενός Σπασίκλα δημοσιεύτηκε έντυπα.

## Συνέχεια
Αυτό είναι το πρώτο βιβλίο της σειράς ''Ημερολόγιο ενός Σπασίκλα'', ενώ το επόμενο είναι *[[Το Ημερολόγιο ενός Σπασίκλα: Ο Ρόντρικ δεν Παίζεται]]*.

## Συνέντευξη στον συγγραφέα
Σύμφωνα με μια συνέντευξη στον συγγραφέα της σειράς, Τζεφ Κίνι, δήλωσε την προέλευση της σειράς ''Το'' ''Ημερολόγιο ενός Σπασίκλα'', " ήθελα να γράψω μια ιστορία για τα αστεία μέρη που συναντάς κατά την διάρκεια που μεγαλώνεις και κανένα από τα σοβαρά πράγματα. Είχα μια αρκετά συνηθισμένη παιδική ηλικία, αλλά  είχα και πολλά χιουμοριστικά πράγματα που συνέβησαν κατά τη διάρκεια της. Έτσι, αποφάσισα να γράψω ένα βιβλίο για το τι ήταν πραγματικά  να είσαι ένα παιδί, ή τουλάχιστον ό,τι ήταν για μένα ".

## Βραβεία
Το βιβλίο της σειράς, κέρδισε το βραβείο Blue Peter Book Award 2012, το οποίο την απονομή του την έδειξε ζωντανά το British kids channel CBBC, την 1 Μαρτίου 2012.

## Παραπομπές


## Εξωτερικοί σύνδεσμοι

* Εκδόσεις Ψυχογιός 

Κατηγορία:Το Ημερολόγιο ενός Σπασίκλα (σειρά)
Σύνοδος της Εφέσου (αποσαφήνιση)

Η **Σύνοδος της Εφέσου** μπορεί να αναφέρεται:
* στην Πρώτη Σύνοδος της Εφέσου του 431.
* στην Δεύτερη Σύνοδος της Εφέσου του 449.
* στην Τρίτη Σύνοδος της Εφέσου του 475.
Νέο Δημοκρατικό Κόμμα (Καναδάς)

Το **Νέο Δημοκρατικό Κόμμα** (αγγλ. *New Democratic Party*, γαλλ. Nouveau Parti démocratique) είναι ένα καναδικό σοσιαλδημοκρατικό κόμμα. Τωρινός αρχηγός του κόμματος είναι ο Τζαγκμίτ Σινγκ από το 2017.
Το κόμμα ιδρύθηκε το 1961 ύστερα από συγχώνευση της Συνεργατικής Ομοσπονδίας Κοινοπολιτείας με το Καναδικό Εργατικό Κογκρέσο.

Τα τοπικά παραρτήματα του Νέου Δημοκρατικού Κόμματος στην Μανιτόμπα και στη Νέα Σκωτία ηγούνται των κυβερνήσεων στις επαρχίες αυτές. Στο παρελθόν, τα τοπικά παραρτήματα του κόμματος στη Βρετανική Κολομβία, στο Οντάριο στο Σασκάτσουαν και στο Γιούκον σχημάτισαν κυβερνήσεις στις επαρχίες αυτές. Στις ομοσπονδιακές εκλογές του 2011, το κόμμα, υπό την ηγεσία του Τζακ Λέιτον, το κόμμα βγήκε δεύτερο και έγινε για πρώτη φορά στην ιστορία του αξιωματική αντιπολίτευση. 

Κατηγορία:Καναδικά πολιτικά κόμματα
Κατηγορία:Σοσιαλδημοκρατικά κόμματα
Άορνος (αποσαφήνιση)

Με το όνομα **Άορνος** μπορεί να αναφέρονται τα εξής:

Γενικά με την λέξη: «άορνος» > ά-ορνος: =α (στερητικό) + όρνις, ονομάζεται κάθε περιοχή την οποία δεν πλησιάζουν τα πουλιά (όρνις, όρνιθα, όρνια).

* Άορνος Θεσπρωτίας στην Ελλάδα: Κατά τον Παυσανία (Θ.30,6) Άορνος ονομάζεται περιοχή της Θεσπρωτίας όπου υπήρχε περίφημο νεκροταφείο. Εκεί βρισκόταν σπήλαιο (άνδρο) εκ του οποίου αναδύονταν αναθυμιάσεις που προκαλούσαν το θάνατο στα πουλιά.

* Η Άορνος ή Άορνος Πέτρα (αγγλικά: Aornos) ήταν ένα οχυρό – πόλη, σε δύσβατη περιοχή που βρίσκεται στην περιοχή του Σβάτ ή Σουάτ ή περιοχή Σχάνγκλα (αγγλικά: Swat District ή Shangla District) στο Πακιστάν). Η Άορνος Πέτρα, έγινε κυρίως γνωστή κατά την ελληνιστική περίοδο, όταν έγινε εκεί η Πολιορκία της Αόρνου Πέτρας, από τον Μέγα Αλέξανδρο. Το πόσο δύσκολη ήταν η πρόσβαση τονίζεται από το ελληνικό της όνομα (Ἄ-ορνος), που δηλώνει ότι ούτε «ὄρνις», δηλαδή πουλί, δεν μπορούσε να την πατήσει.

* Άορνος Καμπανίας λίμνη στην Ιταλία: Επίσης, **Άορνος** ονομαζόταν και περιοχή της Ιταλικής Καμπανίας, η σημερινή λίμνη Αβέρνο, η οποία είχε πράσινα θολά νερά λόγω των φυτών που υπήρχαν στις όχθες της, με αποτέλεσμα να ασφυκτιούν τα ψάρια και να αναδύεται δυσωδία που απομάκρυνε τα πουλιά. Όταν τα φυτά αφαιρέθηκαν, άλλαξε εντελώς και η εικόνα της λίμνης.
Αλαίν Μπαντιού

Ο **Αλαίν Μπαντιού** ( ; γεννημένος στις  17 Ιανουαρίου 1937) είναι Γάλλος φιλόσοφος της Μαρξιστικής σχολής και καθηγητής στο European Graduate School, πρώην κάτοχος της έδρας της Φιλοσοφίας στην  École Normale Supérieure (ENS). Θεωρείται ως ένας από τους σημαντικότερους εν ζωή στοχαστές και από τους σπουδαιότερους Γάλλους φιλόσοφους της δεκαετίας του '60.Εκτός από αμετανόητος κομμουνιστής είναι και υπέρμαχος του Μαοϊσμού και της Κινέζικης πολιτιστικής επανάστασης, καθώς γοητεύτηκε από τις ιδέες τους.   Ο ίδιος έχει ταχθεί υπέρ ενός μη- Σταλινικού Κομμουνισμού και παρότι έχουν σχολιαστεί κατά καιρούς οι ακροαριστερές του απόψεις, αυτό δεν τον εμπόδισε από το να δώσει δεκάδες διαλέξεις σε πολλά μέρη του κόσμου, μεταξύ των οποίων και η Ελλάδα. Συχνά δίνει συνεντεύξεις στον τύπο, όπου εκφράζει την άποψή του για ζητήματα της επικαιρότητας. 

## Βιβλία στα  ελληνικά
* (2005) Περιστάσεις 1 και 2
* (2009) Μικρό φορητό πάνθεον
* (2009) Η κομμουνιστική υπόθεση
* (2011) Δεύτερο μανιφέστο για τη φιλοσοφία
* (2011) Από το είναι στο συμβάν
* (2014) Η δημοκρατική ανυπαρξία
* (2015) Μεταφυσική της πραγματικής ευτυχίας
* (2016) Το κακό έρχεται από πιο μακριά
* (2022) Παρατηρήσεις για τον αποπροσανατολισμό του κόσμου (Εκδόσεις Αγρά, μετ. Σάββας Μιχαήλ)

## Παραπομπές


## Εξωτερικοί σύνδεσμοι

* Alain Badiou Faculty Page at European Graduate School
* Alain Badiou Bibliography at Lacan Dot Com
* What is a philosophical Institution? or: Address, Transmission, Inscription. Cosmos and History: The Journal of Natural and Social Philosophy, Vol 2, No 1-2 (2006)
* LES REPONSES ECRITES D’ALAIN BADIOU Interviewed by Ata Hoodashtian, for Le journal Philosophie Philosophie, Université Paris VIII.
*Συνέντευξη στην Εφημερίδα των Συντακτών  (2016)

Κατηγορία:Γάλλοι φιλόσοφοι
Κατηγορία:Φιλόσοφοι των μαθηματικών
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Γάλλοι μαοϊστές
Κατηγορία:Μαρξιστές θεωρητικοί
Βαρωνία της Βοστίτσας

Η **Βαρωνία της Βοστίτσας** (1209-1428) ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 μετά την κατάκτηση της Πελοποννήσου από τον Γουλιέλμο Σαμπλίτη.

Με την δημιουργία του πριγκιπάτου αυτό χωρίστηκε σε 12 υψηλές βαρωνίες, φέουδα και τιμάρια, η υψηλή βαρωνία της Βοστίτσας δόθηκε στον Φράγκο ιππότη Ούγο ντε Σαρπινύ (Ούγκος "ντε Λέλε" στο ελληνικό Χρονικό του Μορέως).

Η βαρωνία καταλάμβανε εδάφη των σημερινών επαρχιών Αιγιαλείας και Καλαβρύτων κι είχε οκτώ (8) φέουδα. Πρωτεύουσα της βαρωνίας ήταν η Βοστίτσα, σημερινό Αίγιο, που έχτισαν και κάστρο το οποίο σήμερα δεν διασώζεται.

Διάδοχος του Ούγου ήταν ο γιος του Γκυ. Το 1363 αγοράστηκε από τον Δούκα των Αθηνών Νέριο Ατσαγιόλι, αλλά καταλήφθηκε από την Εταιρεία των Ναβαρραίων περί το 1380, και πέρασε στα χέρια του Πέτρου του Σαν Σουπεράνο, και από αυτόν στα χέρια των Ζακκαρία.

Η βαρωνία παραδόθηκε το 1428 στον Κωνσταντίνο Παλαιολόγο ο οποίος την ίδια χρονιά πολιορκούσε την Πάτρα και την Χαλανδρίτσα.

## Παραπομπές


## Πηγές
* 
* ''Chroniques greco-romanes: inedites ou peu connues avec notes et tables genealogiques'' / par Charles Hopf. -- Berlin : Weidmann, 1873.
* Αιγιόραμα, ανακτήθηκε 23 Μαρτίου 2013

Κατηγορία:Ιστορία του Αιγίου
Αβετίκ Ισαακιάν

Ο **Αβεντίκ Ισαακιάν** (Καζαραπάτ, 30 Οκτωβρίου 1875 - Γερεβάν, 17 Οκτωβρίου 1957) ήταν Αρμένιος ποιητής.

## Βιογραφικά στοιχεία
Γεννήθηκε στο Καζαραπάτ, κοντά στη σημερινή πόλη Γκιουμρί το 1875. Φοίτησε στο Ινστιτούτο Γεβορκιάν στην πόλη Εκμιατζίν από το 1889 μέχρι το 1892. Το 1896, συνελήφθη για αντίσταση εναντίον του Τσάρου και εξορίστηκε στην Οδησσό. Το 1897, εξέδωσε την πρώτη του συλλογή. Τα ποιήματα του Ισαακιάν, ο λυρισμός, ο συναισθηματισμός και η μουσικότητα, τα έκαναν προσιτά στο ευρύ κοινό σε μεγάλο βαθμό. Τα καλύτερα ποιήματά του είχαν διάχυτο το λυπηρό αίσθημα και δρυμμείες σκέψεις για τις τύχες των ανθρώπων και τις αδικίες της ζωής.

## Παραπομπές


Κατηγορία:Αρμένιοι ποιητές
Έξοδος (αποσαφήνιση)

Η λέξη **Έξοδος** μπορεί να αναφέρεται:

*Στην ''Έξοδο'', θρησκευτικό βιβλίο της Παλαιάς Διαθήκης.
* Στην Έξοδο των Ισραηλιτών, η οποία περιγράφεται στο ως άνω βιβλίο.
*''Έξοδος κινδύνου'' (ταινία)
*Τελευταία έξοδος: Ρίτα Χέιγουορθ, ταινία.
*Έξοδος του Μεσολογγίου, ιστορικό γεγονός.
*Στην έξοδο ενός αλγορίθμου, προγράμματος ή υπολογιστή: Είσοδος / Έξοδος
Σελαμεκτίνη

thumb|300px|χημικός τύπος της σελαμεκτίνης

Η **σελαμεκτίνη** είναι ένα τοπικό παρασιτοκτόνο που χρησιμοποιείται σε σκύλους και γάτες και διανέμεται από την εταιρία Pfizer . Θεραπεύει και αποτρέπει την μόλυνση από διροφιλάρια, αγκυλόστομα, ψύλλους, ακάρεα, ορισμένα είδη τσιμπουριών και ψώρα. Δεν εγκρίνεται για ανθρώπινη χρήση.

## Χρήση
Το φάρμακο εφαρμόζεται τοπικά. Είναι αδιάβροχο και δεν χάνει την αποτελεσματικότητα του με το πλύσιμο. Συσκευάζεται σε διάφορα μεγέθη ανάλογα με την δοσολογία και εφαρμόζεται μια φορά τον μήνα.     

## Τρόπος δράσης
Η σελαμεκτίνη καθιστά ανίκανα τα παράσιτα καταστρέφοντας το γλουταμινικό οξύ των μυών τους. Το γλουταμινικό οξύ είναι ένα αμινοξύ το οποίο αλληλεπιδρά με τους υποδοχείς που ανοίγουν τους διαύλους χλωρίου στον μυ. Αυτό προκαλεί ιόντα χλωρίου να εισχωρήσουν στα νευρικά κύτταρα και να προκαλέσουν νευρομυική παράλυση, μειωμένη μυϊκή συστολή, και τελικά θάνατο. Η ουσία καταπολεμά τόσο την εσωτερική όσο και την επιφανειακή παρασιτική μόλυνση. Απορροφάται από το σώμα μέσο του δέρματος και των θυλάκων των τριχών. Ταξιδεύει μέσω του αίματος, των εντέρων και των Σμηγματογόνων αδένων και καταπολεμά όλα τα παράσιτα που βρίσκονται στον δρόμο του.

## Παρενέργειες
Σε έναν έλεγχο που έγινε το 2003 διαπιστώθηκε ότι η σελαμεκτίνη είναι ασφαλής και αποτελεσματική. 

Η σελαμεκτίνη είναι ασφαλής και μόνο το 1% των ζώων εμφανίζουν παρενέργειες. Σε σπάνιες περιπτώσεις εμφανίζεται ελαφρύς ερεθισμός και απώλεια τριχώματος στο σημείο της εφαρμογής. Συμπτώματα όπως σιελόρροια, διάρροια, εμετός, γρήγορη αναπνοή ή έλλειψη συντονισμού είναι εξαιρετικά σπάνια και απαιτούν άμεση κτηνιατρική φροντίδα.

## Παραπομπές


## Εξωτερικοί σύνδεσμοι
*Pfizer Canada

Κατηγορία:Κτηνιατρικά φάρμακα
Βαρωνία του Νικλίου

Η **Βαρωνία του Νικλίου** ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 από τον πρίγκιπα Γουλιέλμο Σαμπλίτη. Η τοποθεσία της βαρωνίας βρισκόταν στην Πελοπόννησο στην νότια Αρκαδία με επίκεντρο και πρωτεύουσα το Νίκλι, στην αρχαία Τεγέα. Το Νίκλι (Γαλλική γλώσσα : Nicles, επίσης ονομαζόταν αρχαϊστί Αμύκλαι ή Αμύκλιον) που βρισκόταν σε στρατηγική θέση, ελέγχοντας το πέρασμα ανάμεσα σε Αρκαδία και Λακωνία. Μετά την Μάχη της Πελαγονίας αποτέλεσε το σύνορο ανάμεσα στο Πριγκιπάτο και το Δεσποτάτο του Μυστρά.

## Η δημιουργία της Βαρωνίας

Όταν το πριγκιπάτο χωρίστηκε σε 12 υψηλές βαρωνίες, φέουδα και τιμάρια, η υψηλή βαρωνία του Νικλίου μαζί με 6 φέουδα δόθηκε στον Φράγκο ιππότη Γουλιέλμο ντε Μορλαί (Guillaume de Morlay) κι εγκαταστάθηκε σε κάστρο που προϋπήρχε και πολιορκήθηκε από τον Γοδεφρείδο Α΄ Βιλλεαρδουίνο Ο Γουλιέλμος ντε Μορλαί ήταν άρχοντας στο Νίκλι για πάνω από δύο δεκαετίες. Τον διαδέχτηκε ο γιος του Ούγκο ντε Μορλαί, και αυτόν, μετά το 1280, τον διαδέχθηκε η κόρη του Σασέτ ντε Μορλαί σύζυγος του Αντρουάν ντα Βίλλα. Ο Καρλ Χοπφ τοποθετεί άλλον έναν Γουλιέλμο τον Β΄ βαρώνο του Νικλίου, γιο της Σασέτ με στόχο να καλύψει το κενό μέχρι το 1290. Το Νίκλι γνωστό στην αρχαιότητα σαν Τεγέα, βρισκόταν στις νότιες Αρκαδικές πεδιάδες, το κατέκτησαν οι Φράγκοι με σύντομη πολιορκία λίγο πριν το 1209. Στην θέση του ίδρυσαν ανεξάρτητη Λατινική επισκοπή που διατηρήθηκε μέχρι το 1222 και κατόπιν ενώθηκε με την επισκοπή της Λακεδαίμονος. Με την σημαντική θέση που κατείχε κοντά στα σύνορα με την Λακωνία το Νίκλι έγινε μεγάλο κέντρο συγκεντρώσεων του Φραγκικού στρατού, συνεκλήθηκαν  σε αυτό πολλά διάσημα Φραγκικά Συμβούλια όπως το περίφημο «Παρλαμέντο των Κυράδων» (1261). Μετά το 1262 που η Βυζαντινή αυτοκρατορία νίκησε στην Μάχη της Πελαγονίας και κατέλαβε τα μεγάλα κάστρα στην νότια Λακωνία το Νίκλι έγινε κέντρο σκληρών πολεμικών συγκρούσεων. Κατά τη δεκαετία του 1270, υπήρχε στο Νίκλι μόνιμη φρουρά για να εμποδίζει την πρόσβαση των Βυζαντινών στη κεντρική Αρκαδία.

## Η καταστροφή

Το 1296 ο Βυζαντινός στρατηγός Ανδρόνικος Ασάν επιτέθηκε και κατέλαβε την πόλη, αλλά επειδή δεν ήταν υπερασπίσιμη την εκθεμελίωσε. Φαίνεται ότι η περιοχή παρέμεινε υπό φραγκική κυριαρχία για μερικά χρόνια ακόμα, αλλά το 1302 βρισκόταν πια σε βυζαντινά χέρια. Ο Ανδρόνικος Ασάν μετέφερε τους άστεγους κατοίκους στο Κάστρο Τσηπιανά και το Κάστρο Μουχλί που ίδρυσε ο ίδιος σε γειτονικούς υπερασπίσιμους λόφους. Μέρος των κατοίκων δραπέτευσε στην μέσα Μάνη, από αυτούς προέρχονται οι Νικλιάνοι.

Ο γερμανός ιστορικός Καρλ Χοπφ (Karl Hopf), κατά το συνήθειό του προκειμένου να καλύψει την χρονολογική περίοδο, υπέθεσε την ύπαρξη ενός ακόμα Γουλιέλμου (Β΄), υιού του ιδρυτή και πατέρα του Ούγου.

## Παραπομπές


## Πηγές
* ''Chroniques greco-romanes: inedites ou peu connues avec notes et tables genealogiques'' / par Charles Hopf. -- Berlin : Weidmann, 1873.
* Πέτρος Καλονάρος, ''Το Χρονικόν του Μορέως',  Αθήναι, Αρχαίος Εκδοτικός οίκος Δημ. Δημητράκου Α.Ε., εισαγωγή σελίδα: λα΄
* 

Κατηγορία:Βαρωνίες του Πριγκιπάτου της Αχαΐας
Κατηγορία:Ιστορία της Αρκαδίας
The Abbey Road EP

Το **The Abbey Road EP** είναι ένα EP από τους Red Hot Chili Peppers. Κυκλοφόρησε το 1988.
Περιείχε 4 τραγούδια από τα προηγούμενα άλμπουμ και το τραγούδι Fire του Jimi Hendrix. Το Fire συμπεριλήφθηκε και στο Mother's Milk προς τιμήν του Hillel Slovak που πέθανε το 1988 από υπερβολική δόση ηρωίνης.Το εξώφυλλο ήταν αφιέρωμα στο άλμπουμ των The Beatles, Abbey Road.
Τα μέλη του συγκροτήματος εμφανίζονται γυμνά στο εξώφυλλο καθώς διασχίζουν την διάσημη διάβαση που πριν από χρόνια είχαν διασχίσει οι Beatles. Την φωτογραφία πήρε ο Chris Clunn.

## Τραγούδια

1.	"Fire"  	Jimi Hendrix	2:02

2.	"Backwoods"  		3:06

3.	"Catholic School Girls Rule"  	1:57

4.	"Hollywood (Africa)"  	The Meters	5:04

5.	"True Men Don't Kill Coyotes"  3:38

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1988
Freaky Styley

To **Freaky Styley** είναι το δεύτερο άλμπουμ από το αμερικανικό ροκ συγκρότημα Red Hot Chili Peppers. Κυκλοφόρησε στις 16 Αυγούστου του 1985 από την EMI. Το όνομα του άλμπουμ προέρχεται από μια φράση που χρησιμοποιούταν συνήθως στη δεκαετία του '80 για να περιγραφεί κάτι φοβερό. Το Freaky Styley σηματοδοτεί το ντεμπούτο άλμπουμ του ιδρυτικού μέλους Hillel Slovak, μετά την επιστροφή του στο συγκρότημα στις αρχές του έτους. Το άλμπουμ είναι επίσης το τελευταίο στο οποίο συμμετείχε ο ντράμερ Cliff Martinez.  Στο Freaky Styley παραγωγός ήταν ο George Clinton, από τους Parliament-Funkadelic. Από το άλμπουμ βγήκαν τρία singles: "Jungle Man", "Catholic School Girls Rule" και "Hollywood (Africa)"

Επανακυκλοφόρησε το 2003 με επιπλέον τραγούδια για τον εορτασμό των 20 χρόνων από την δημιουργία της μπάντας.

## Τραγούδια

## Συντελεστές
*Flea – μπάσο, φωνητικά
*Anthony Kiedis – φωνή
*Hillel Slovak – κιθάρα, φωνητικά
*Cliff Martinez – ντραμς
*Steve Boyd - φωνητικά
*George Clinton - φωνητικά, παραγωγός
*Benny Cowan - τρομπέτα
*Larry Fratangelo - κρουστά
*Shirley Hayden - φωνητικά
*Robert "Peanut" Johnson - φωνητικά
*Lous "Bro" Kabbabie - φωνητικά
*Pat Lewis - φωνητικά
*Maceo Parker - σαξόφωνο
*Mike "Clip" Payne - φωνητικά
*Gary Shider - φωνητικά
*Joel Virgel - φωνητικά
*Fred Wesley - τρομπόνι
*Andre Williams - φωνητικά
*John Bauer - μηχανικός
*Jim "JB" Baurlein - μίξινγκ ("Sex Rap")
*Ron McMaster - remastering
*Bruce Nazarrian - μίξινγκ ("Yertle the Turtle")
*Red Hot Chili Peppers - μίξινγκ ("Sex Rap")
*Jim Vitti - μίξινγκ ("The Brother's Cup" και "Blackeyed Blonde")
*Greg Ward - μηχανικός, μίξινγκ
*Fred Wesley - horn arrangements
*Nels Israelson - φωτογραφία
*Henry Marquez - καλλιτεχνική διεύθυνση
*Peter Shea - σχέδιο
*Muruga Booker - μασάζ
## Παραπομπές

 

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1985
The Red Hot Chili Peppers

Το **The Red Hot Chili Peppers** είναι το ντεμπούτο άλμπουμ από το αμερικανικό funk ροκ συγκρότημα Red Hot Chili Peppers, που κυκλοφόρησε στις 10 Αυγούστου 1984 από την EMI Records. Το άλμπουμ είχε παραγωγό τον κιθαρίστα των Gang Of Four, Andy Gill, και είναι το μόνο άλμπουμ που συμμετέχει ο κιθαρίστας Jack Sherman.

Το The Red Hot Chili Peppers κυκλοφόρησε με την μπάντα να είναι απογοητευμένη με την παραγωγή. Απέτυχε να μπει στο Billboard 200, φθάνοντας στο # 201. Το άλμπουμ ήταν αγαπητό σε πολλά κολέγια της Αμερικής με αποτέλεσμα η μπάντα να προβάλλεται στο MTV. Έτσι χτίστηκε η fan base της μπάντας. Τα σχόλια που δημοσιεύονται για το άλμπουμ ήταν μικτά, με το πρώτο τεύχος του περιοδικού Spin να δίνει, σύμφωνα με την αυτοβιογραφία του Anthony Kiedis, Scar Tissue, μια θετική αξιολόγηση. Μέχρι το 2007, είχε πουλήσει περίπου 300.000 αντίτυπα σε όλο τον κόσμο.
Πολλά από τα τραγούδια του άλμπουμ παίζονται σε ζωντανές εμφανίσεις, κυρίως τα «Mommy Where's Dady ?", "Get Up and Jump","Police Helicopter"και το "Out in LA"

Επανακυκλοφόρησε το 2003 με επιπλέον τραγούδια για τον εορτασμό των 20 χρόνων από την δημιουργία της μπάντας.

## Τραγούδια

## Συντελεστές
*Flea – μπάσο
*Anthony Kiedis – φωνή
*Cliff Martinez – ντραμς
*Jack Sherman – κιθάρα
*Keith Barry – βιόλα
*Cliff Brooks – τύμβαλα και κόνγκα
*Gwen Dickey – φωνητικά
*Patrick English – τρομπέτα
*Kenny Flood – τενόρο σαξόφωνο
*Phil Ranelin – τρομπόνι
*Andy Gill – παραγωγός
*Spit Stix –παραγωγός των demo
*Dave Jerden – μηχανικός
*Carolyn Collins – βοηθός μηχανικός
*Rob Stevens – μίξινγκ
*Barry Conley – βοηθός μίξινγκ
*Greg Fulginiti – mastering
*Gary Panter – εξώφυλλο
*Edward Colver – φωτογραφία
*Howard Rosenberg – φωτογραφία
*Henry Marquez – καλλιτεχνική διεύθυνση

### Επιπλέον προσωπικό στην έκδοση του 2003
*Kevin Flaherty – παραγωγός επανέκδοσης
*Ron McMaster – remastering
*Kenny Nemes – διευθυντής προγράμματος
*Michelle Azzopardi – καλλιτεχνική διεύθυνση
*Kristine L. Barnard – σχέδιο
*John Dinser – photo imaging και επιπλέον σχέδιο
*Edward Colver – φωτογραφία
*Howard Rosenberg – φωτογραφία
*EMI Archives – φωτογραφία

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1984